**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**42/2020.(II.27.) Kt. sz.**

**határozata**

**A Kornisné Liptay Elza Szociális és Gyermekjóléti Központ intézményvezetői álláshelyére kiírt pályázatot elbíráló bizottság tagjainak megválasztásáról**

 Tiszavasvári Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A. § (6) bekezdésében foglaltak alapján az alábbiakról dönt:

1. A **Kornisné Liptay Elza Szociális és Gyermekjóléti Központ intézményvezetői álláshelyére** benyújtott pályázatok véleményezésére négytagú eseti bizottságot hoz létre.
2. Az eseti bizottság feladatainak ellátásával az alábbi személyeket bízza meg:

 **Szociális Szakmai Szövetség delegált képviselőjét**, mint külső szakértőt,

**Dr. Kórik Zsuzsanna** jegyzőt, mint a pályázat előkészítőjét,

**Balázsi Csillát** Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét,

 **Bakné Répási Ágnest**, Tiszavasvári Város Önkormányzata Képviselő-testületének

 Szociális és Humán Bizottságának elnökét.

**Határidő:** azonnal **Felelős:** Szőke Zoltán polgármester

3. Felkéri a bizottság tagjait, hogy a beérkezett pályázatokat véleményezzék, és azt írásban juttassák el Tiszavasvári Város Polgármesteréhez. A bizottság írásbeli véleményének polgármesterhez történő leadását követően a bizottság külön intézkedés nélkül megszűnik.

**Határidő**: esedékességkor **Felelős:** Szőke Zoltán polgármester

 **Szőke Zoltán Dr. Kórik Zsuzsanna**

 **polgármester jegyző**